paragraph_text: N1 ima sjedište u Zagrebu, Beogradu i Sarajevu te pokriva događanja u Hrvatskoj, Srbiji i Bosni i Hercegovini. N1 sastoji se od tri televizijska kanala: N1 Hrvatska, N1 Srbija i N1 BiH. Televizijski kanal emitira se putem kabelskih operatera u Hrvatskoj, Bosni i Hercegovini, Sjevernoj Makedoniji, Crnoj Gori i Srbiji, kao i putem kabelskog operatera u Sloveniji, DTH platforme u Europi i širom svijeta te kroz OTT platformu Net TV Plus.<ref> N1 je CNN-ov međunarodni partner za emitiranje. Usmjeren je na gledateljstvo tri zemlje u kojima se nalazi te svaka od zemalja ima svoj odvojeni program s tri odvojene uređivačke politike, skupine novinara, TV studija, a također i odvojene internet i mobilne platforme. Prilikom većih događaja u drugim zemljama dolazi do reemitiranja drugog televizijskog kanala N1 grupe.